बिस्सो गी केई नङा ओ चीढ़ा दी डाल्ली सुखनै च लभदी, डाल्ली ब्हाऊ दे फनाकैं च हल्ला दी, ओहदे उप्पर टीड़ी-मीड़ी आई गेदी, पींहग-पींहगन लगी दी ते उसदे साथैं उस डाल्ली दे बुंगे ब्हाउ च फुम्मनिआं जन पान लगी पौंदे सुखनैं च चीढ़ा दी डाल्ली टीड़ी-मीड़ी कन्नै कूंदी बोलदी, दुक्ख फरोलदी। गीतडू सनांदे ते मिट्ठा रेआह् लांदे लांदे टीड़ी-मीड़ी चीड़ा दी डाल्ली पर लट्ठ-लठोरिआं लैंदी समां बन्नी दिंदी।